Номлаките живеели извън обсега на испанските мисии и затова нямат директен контакт с испанците до 1808 г., когато Габриел Морага преминава през територията на речните номлаки. През 1821 г. отец Блас Ордас прекосява окръзите Глен и Техама на път за крайбрежието. През 1832 – 1833 г. Юинг Юнг преминава през територията им. През 1833 г. епидемия от малария разразила се в долината на Сакраменто драстично съкращава населението им. Срещите им с белите зачестяват по време на Калифорнийската златна треска. След 1851 г. белите заселници започват постепенно да изземват земите им и племето е затворено в резервати. През 1854 г. е създаден резервата Номлаки (25 000 акра) между Елдър Крийк и Томс Крийк. След 1860 г. много номлаки се завръщат в земите си и започват да работят като наемни работници. Постепенно те създават редица населени места, наричани индиански ранчерии.